# Δραστηριότητα 3

**Αφορά στον κλάδο ΠΕ70**

Καλείστε να δημιουργήσετε ένα φύλλο εργασίας που να κάνει χρήση των υπολογιστικών φύλλων στο επιστημονικό πεδίο των **Μαθηματικών της Στ΄ Δημοτικού** στην 4η Ενότητα: Συλλογή και επεξεργασία δεδομένων, [Κεφ. 47, Το πήρες το μήνυμα; (Άλλοι τύποι Γραφημάτων)](http://ebooks.edu.gr/modules/ebook/show.php/DSDIM101/301/2092,7459/) .

**2η Δραστηριότητα**

Δραστηριότητα στην οποία να δίνονται οι διατροφικές συνήθειες των μαθητών ενός σχολείου και να ζητείται το κατάλληλο γράφημα αναπαράστασης αυτών.

Το φύλλο εργασίας θα πρέπει να είναι διαθέσιμο στους μαθητές σας διαδικτυακά μέσω του προσωπικού σας ιστολογίου (blog), το οποίο δημιουργήσατε κατά την υλοποίηση της 1ης Δραστηριότητας.

Ονοματεπώνυμο: Αικατερίνη Τσαντίρη

Κλάδος: Δασκάλα (ΠΕ70)

Άσκηση: Στον παρακάτω πίνακα παρουσιάζονται οι απαντήσεις των 100 μαθητών/τριών του 2ου Δημοτικού Σχολείου Αγίου Κηρύκου Ικαρίας στην ερώτηση:

«Ποιες είναι οι διατροφικές προτιμήσεις σας όσον αφορά το πρωινό;»

|  |  |
| --- | --- |
| ΠΡΩΙΝΟ | ΜΑΘΗΤΕΣ/ΤΡΙΕΣ |
| Γάλα με δημητριακά | 35 |
| Τοστ | 28 |
| Κρουασάν/Κουλουράκια | 24 |
| Γιαούρτι | 2 |
| Φυσικός χυμός/Φρούτα | 11 |

Ερωτήσεις:

1) Με ποιον τύπο γραφήματος θα απεικόνιζες τα δεδομένα του πίνακα ώστε να φανεί ποιο είδος πρωινού προτιμούν περισσότερο οι 100 μαθητές/τριες; (Υπογράμμισε το σωστό)

α) Γράφημα γραμμής β) Κυκλικό διάγραμμα γ)Ραβδόγραμμα

2) Για ποιο λόγο διάλεξες αυτόν τον τύπο γραφήματος;

Διάλεξα το κυκλικό διάγραμμα γιατί μας δίνει τη δυνατότητα σύγκρισης των προτιμήσεων όσον αφορά το πρωινό των μαθητών/τριων . Θα μπορούσα να επιλέξω ίσως και το ραβδόγραμμα αλλά θεωρώ πως το κυκλικό διάγραμμα μας βοηθά με μια ματιά να συγκρίνουμε καλύτερα τις προτιμήσεις των μαθητών/τριων.

3) Να μεταφέρεις τα δεδομένα του πίνακα σε ένα υπολογιστικό φύλλο και να φτιάξεις το γράφημα που επέλεξες ως καταλληλότερο να τα απεικονίζει.

4) Θεωρείτε τις προτιμήσεις των μαθητών/τριων όσον αφορά το πρωινό υγιεινές ή όχι;

Θεωρώ υγιεινές τις επιλογές των περισσότερων μαθητών/τριών, περίπου των ¾ (Γάλα με δημητριακά (35,35%), Τοστ (28,28%), Γιαούρτι (2%), Φυσικός χυμός/Φρούτα (11,11%)) και όχι τόσο υγιεινή την επιλογή «Κρουασάν/Κουλουράκια»(24,24%) που αντιπροσωπεύει περίπου το ¼ των μαθητών/τριών.